Saima Priks

Elukäik

1965 lõpetas Saaremaa Ühisgümnaasiumi ja Kuressaare Laste-Muusikakooli.
1970–1975 õppis Eesti Riiklikus Kunstiinstituudis moe erialal (praegu Eesti Kunstiakadeemia). Lõpetas 1975 (MA tasemel).
1973–1989 töötas Eesti Televisiooni kunstnik-lavastajana, diktorite stilistina, Eesti Televisiooni ja selle programmi, saatesarjade märkide ja tunnusgraafika kujundajana. 
1978–1989 töötas paralleelselt koondises Marat moe-, tekstiili- ja reklaamikunstnikuna. Oli Kergetööstusministeeriumi kunsti- ja tehnikanõukogu liige. 
1987 NSV Liidu Disainerite Liidu asutamiskongressi Eesti delegaat Moskvas. Marati esindusbokside ja kollektsioonide kujundaja Moskvas jpm rahvusvahelistel messidel. Lepingulise kunstnikuna kavandas ja teostas autori- ja trükitehnikas dekoratiiv- ja rõivastuskangaid kombinaadile ARS. Tegi kaastööd Tallinna Moemaja demonstratsioonidele. Osales paljudel vabariiklikel tarbekunsti- ja moenäitustel, rõivadisainerite konkurssidel.
1987 I üleliidulise Tallinna moekonkursi laureaat vabas teemas (rõivakollektsiooniga "Perestroika ja glasnost"). 
1988 isikunäitus Kunstihoone Galeriis (Vabaduse väljakul) Tallinnas – kollektsioon "Perestroika ja glasnost" .
1989–1993 Eesti Disainerite Liidu vastutav sekretär (tegevjuht) ja moesekretär. 
1990 Eesti delegaat Põhjamaade disainiseminaril ja -näitusel "Nordform" Malmös. Soome-Eesti moedisainerite ühisseminaride ja -ürituste korraldaja. Üleliiduliste Tallinna Moepäevade žürii liige. 
1990–2000 tegutsenud aktiivse kirjutava moeajakirjanikuna (nii Eesti kui ka Rootsi ajakirjanduses). 
1991–1993 õppis Eesti Kõrgemas Kommertskoolis (EBS) rahvusvahelise äri erialal (MA); prantsuse keele kursustel Prantsuse Lütseumi juures.
1992 lõi oma firma SAIMA PRIX OÜ. 
1992–1996 Kujundas messikollektsioone lepingulise kunstnikuna firmadele Trixtal, Pärnu MARAT jt, tegutses moelektori ja -ajakirjanikuna nii Eestis kui ka Rootsi Eesti Päevalehele.
Kujundas Eesti Rõivatootjate Liidu ühisboksi Frankfurdis Maini ääres messil Interstoff '96.
1993 – Eesti Moekunstnike Ühenduse asutajaliige ja üks põhikirja koostajatest.
1993–1994 – tegi kaastööd unikaalmoe kunstnikuna firmale ENELIN, osaledes paljudes moesõudes ja rahvusvahelistes projektides (New Yorgis ESTO-päevadel, Saksamaal Stades jm), Tallinnas.
1997–1998 Eesti Televisiooni saatejuhtide stilist. Stažeeris Stockholmis Dagens Nyheteri juures. Vabakutseline moekonsultant ja -lektor.
1998–2007 Tallinna Raekoja platsi professionaalsete kunstilaatade, vanalinna päevade kunstilaatade, Raekojas toimunud kunsti jõuluturu jpt. kunstiürituste korraldaja.
1998–2001 Eesti TV ja TV1 diktorite stilist.
2004 Lõi oma firma SAIMA PRIKS DISAIN OÜ (tegutseb omanimelise kaubamärgi all – moedisaini alal).
2007 Avas galerii-stuudio SAIMA PRIKS DISAIN Müürivahe 21, kus tutvustas ja müüs rõivadisaini omanimelise kaubamärgi all (väikeseeriad, individuaaltellimused).
Alates 2009 tegutsenud vabakutselise kunstnikuna, keskendudes naturaalsetest materjalidest autori- ja käsitöötehnikais kaunistatud detailidega naisterõivaste väiketiraažide ja üksikmudelite valmistamisele.
Müügikohad on olnud: disainipood Eesti Ese (Tallinnas Laial tänaval), KUMU Muuseumipood, Niguliste Muuseumi pood, Katariina käigu Tekstiilikoda, Aknagalerii Vene tänaval, Tallinn Design House Rotermanni 14 – väiketiraažid ja individuaaltellimused.

Liikmesus

Saima Priks kuulub Eesti Kunstnike Liitu (individuaalliige), Eesti Disainerite Liitu (asutajaliige), Eesti Ajakirjanike Liitu. Eesti Moekunstnike Ühenduse asutajaliige.